
*GRATULÁLUNK Somfai* 80

*Felvégi Andrea felvétele*

somfai László

szüLetésNapjáRa

*SZEGEDY-MASZÁK MIHÁLY*



Somfai Lászlóról sokáig csak közvetett ismereteim voltak. Ne­vét először Bartha Dénestől és Gárdonyi Zoltántól hallottam, még középiskolás koromban. Egyikük előadásában említette, másikukat futólag ismertem, mert apám tőle kérdezte meg, ho­gyan kezdjem zenei tanulmányaimat, majd gyerekeivel ugyan­abba a zeneiskolába jártam. A *Haydn als Kapelimeister* kötetet érettségire kaptam a szüleimtől. Az egyetem után Zoltai Dé­nes zeneesztétikai szövegeket fordíttatott velem. A gyűjtemény

soha nem jelent meg, de nagy örömömre szolgált, hogy kiadói szerkesztőként megismerhettem Révész Dorritot, aki olyan vég­telen kedvességgel beszélgetett velem, hogy tűnődtem, ne pró­bálkozzam-e megkeresni a férjét. 1967-ben a Szeged Expresz­szen utazás közben Hankiss Elemér hívta föl a figyelmemet Somfai László tevékenységére, s a következő évben nagy él­vezettel olvastam a Webernről szóló könyvét. Évtizedekkel ké­sőbb megdöbbenéssel vettem tudomásul, hogy még nem tagja a Magyar Tudományos Akadémiának. Nagy megtiszteltetés volt számomra, hogy utóbb egyik „ajánlója" lehettem.

Mikor találkoztunk először? Őszintén szólva, nem tudom biz­tosan. Eleinte tanácskozó tagja volt az MTA első osztályá­nak. Hihetőleg 1990 körül beszélgethettünk először egy ülé­sen. Maradéktalanul egyetértettem a szellemi tudományok tá­mogatására vonatkozó, nem éppen kedvező ítéleteivel. 1984-től 2006-ig rendszeresen olvastattam amerikai diákjaimmal a mű­veit. örömömre szolgált, hogy előadóként vehettem részt a 70. születésnapjára rendezett ülésszakon, és a következő évben a Muzsika közölte ismertetésemet a Vikárius László és Lampert Vera szerkesztette, *Essays in Honor of László Somfai on His 70th Birthday* című kötetről.

**2 MUZSIKA** *2014 AUGUSZTUS*

A Múzeum körúti zenei antikváriumban Webernnek olyan par­titúráit találtam meg, amelyekben az ő bejegyzései olvashatók. Azóta ezeknek segítségével hallgatom e szerző műveit. Egy akadémiai ülésen megkérdeztem, kinek a fölvételeiben hall­gassam Haydn zongoraszonátáit. - Ne hallgasd, hanem játszd őket - válaszolta. Nem akartam hozzátenni, hogy 1979 óta az ő könyve alapján próbálom ezt termi, ügyetlen műkedvelőként. A vele folytatott beszélgetések szellemi táplálékot jelentenek. Előadásai mindig maradandó élményt adnak számomra, így jól emlékszem arra a rádiós sorozatra, amelyben Johann. Sebastian Bach zenéjével, sőt annak előadásával is foglalkozott. Ha va­lamit értek Bartók egyes műveiből, jórészt az ő tanulmányai­nak és könyveinek köszönhetem. Nagyon becsülöm, hogy min­dig magáról a zenéről, a művekről értekezik, ahelyett hogy en­gedne a napjainkban oly divatos kísértésnek és a zene szak­szerű elemzése helyett kultúrtörténeti fejtegetésre vállalkoznék, szépírói hangnemben, metaforikus nyelven. Olyan nemzetközi tekintélyre tudott szert tenni, amelyhez hasonlót a szellemi tu­dományokat művelő magyar kortársai közül nagyon kevesek­nek sikerült elérni.

Egy irodalmárnak nincs ideje más szakmák teljesítményének megismerésére. Mély meggyőződésem, hogy Somfai László a jelenkori magyar szellemi élet egyik legjelentősebb képviselője. Munkáiból többet tanultam, mint szinte bármely más élő magyar tudós értekezéseiből. Nyolcvanadik születésnapja al­kalmából nagy tisztelettel, hálával és szeretettel köszöntöm. I